शहर में अतिक्रमण करके सजा लिया बाजार
कोटा |साजीदेहड़ा केपास नयापुरा में आरटीडीसी के पास गर्म कपड़ों का बाजार सजाने वालों से अब नगर निगम पैसा वसूल करेगा। इन सभी दुकानदारों ने बिना निगम को कोई राशि दिए बाजार सजा लिए हैं। जबकि यही पर बाहर से आकर दुकानें लगाने वालों ने नगर निगम में राशि जमा करवाई है। राजस्व समिति के अध्यक्ष महेश गौतम लल्ली ने बताया कि साजी देहड़ा पुलिया के पास तिब्बती बाजार में तीन दुकाने अतिक्रमण के रूप में लगाई हुई है। उनसे पैसे जमा करवाने के लिए कह दिया गया है लेकिन, वे पैसे जमा नहीं करवा रहे, उन्हेंे हटाने की कार्रवाई की जाएगी। इसके सामने भी बड़ी संख्या में दुकानें लग गई है। उन पर कार्रवाई के लिए यूआईटी को लिखा जाएगा। नयापुरा में भी आरटीडीसी कार्यालय के पास सड़क के दोनों ओर बड़्ी संख्या में दुकानें सज गई है। इनसे उन्होंने जानकारी भी ले ली है। ऐसा भी पता चला है कि इन्हें दुकानें लगाने के नाम पर कोई पैसा वसूल कर रहा है। जिसके बारे में दुकानदारों से पूछा गया है लेकिन, वे बता नहीं रहे। अब इनसे निगम राशि वसूल करेगा। यदि वे राशि जमा नहीं करवाते तो उन्हें हटा दिया जाएगा। इस बारे में उन्हें समझा दिया गया है। यह कार्रवाई सोमवार से शुरू होगी।
सीएडी रोड पर अतिक्रमण कर फुटपाथ पर लगाई गई दुकानें।
hin_Deva hin_Deva hin_Deva